

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 26.septembrī Nr.396

(protokols Nr.10, 36.p)

**Par nekustamā īpašuma “Batereju lauks”, Priekuļu pagastā, Priekuļu novadā, nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma “Batereju lauks”, Priekuļu pagasts, Priekuļu novads, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Batereju lauks”, Priekuļu pagastā, Priekuļu novadā, kadastra numurs 4272 007 0186, kas sastāv no divām zemes vienībām 14,92 ha kopplatībā, zemes vienības ar kadastra apzīmējumu 4272 007 0186 9,42 ha platībā, zemes vienības ar kadastra apzīmējumu 4272 007 0187 5,5 ha platībā. Pašvaldības īpašuma tiesības nostiprinātas Priekuļu pagasta zemesgrāmatas nodalījumā Nr.100000577706.
2. Zemes vienībai ar kadastra apzīmējumu 4272 007 0186 noteikts zemes lietošanas mērķis – zeme, uz kuras galvenā saimnieciskā darbība ir lauksaimniecība un dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, zemes vienībai ar kadastra apzīmējumu 4272 007 0187 noteikts zemes lietošanas mērķis - dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa.
3. Nekustamā īpašuma “Batereju lauks”, Priekuļu pagasts, Priekuļu novads, kadastra Nr. 4272 007 0186, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
4. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta 2011.gada 1.februāra noteikumu Nr.109 ,,Kārtība, kādā atsavināma publiskas personas manta” II nodaļas regulējumu, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
5. Aizliegumi īpašuma atsavināšanai nav konstatēti.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, Priekuļu novada domes Tautsaimniecības komitejas 2019.gada 19.septembra atzinumu par lēmuma projektu (protokols Nr.10), atklāti balsojot, PAR –14 (Elīna Stapulone, Juris Sukaruks, Baiba Karlsberga, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Nodot atsavināšanai izsolē pašvaldības nekustamo īpašumu “Batereju lauks”, Priekuļu pagastā, Priekuļu novadā, īpašuma kadastra numurs 4272 007 0186, kas sastāv no divām zemes vienībām - zemes vienības ar kadastra apzīmējumu 4272 007 0186 14,92 ha platībā, zemes vienības ar kadastra apzīmējumu 4272 007 0187 5,5 ha platībā;
2. Pasūtīt nekustamā īpašuma “Batereju lauks”, Priekuļu pagasts, Priekuļu novads, īpašuma kadastra numurs 4272 007 0186, novērtējumu;
3. Pēc īpašuma novērtējuma saņemšanas, nekustamam īpašumam “Batereju lauks”, Priekuļu pagastā, Priekuļu novadā, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko;

Domes priekšsēdētāja (paraksts) Elīna Stapulone